open-index/open-wikipedia-markdown huggingface dataset:
רוב רוי (סרט)

**רוב רוי** (באנגלית: **Rob Roy**) הוא סרט הרפתקאות אמריקאי משנת 1995, בבימויו של מייקל קייטון-ג'ונס, עם ליאם ניסן, ג'סיקה לאנג וטים רות' בתפקידים המרכזיים.

העלילה מתבססת על דמותו של רוברט רוי מקגרגור המכונה רוב רוי או רוברט האדום על שם צבע שערו, גיבור עממי סקוטי מהמאה ה-18 שנלחם במעמד האצילי והמנצל לטובת בני עמו העניים ומכובד בסקוטלנד כרובין הוד של הסקוטים.

על רוב רוי נעשה סרט אילם ב-1922 וסרט נוסף ב-1953 בשם רוב רוי, הנווד מההיילנד, עם ריצ'רד טוד וגליניס ג'ונס.

טים רות' זכה בפרס באפט"א עבור השחקן הטוב ביותר בתפקיד משנה. הוא היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.

## תקציר העלילה
השנה 1713, רוברט רוי מקגרגור עומד בראש שבט מקגרגור בהיילנדס בסקוטלנד. הוא דואג לאנשיו ומתפרנס מתפיסת גונבי בקר השייך למרקיז של מונטרוז (ג'ון הרט) תמורת דמי חסות. בתחילת הסרט הוא עוקב אחרי הגנבים והורג את מנהיגם סיבאלד (דייוויד היימן).

ארצ'יבלד קנינגהם (טים רות') מגיע מלונדון ומתארח אצל המרקיז של מונטרוז. הוא שומע כי המרקיז הסכים להלוות למקרגור 1000 פאונדס לקניית עדר בקר ולסחור בו. ביחד עם מנהל עסקיו של המרקיז, קילרן, (בריאן קוקס) הוא מתכנן לשדוד את הכסף.

מקגרגור שולח את נאמנו, אלן מקדונלד (אריק סטולץ) לקבל את שטר ההלוואה מקילרן אך זה נותן לו במקום זה שק מטבעות ובדרך חזרה רוצח אותו קנינגהם ומטביע את גופתו באגם.

מונטרוז דורש ממקגרגור את הכסף אבל מציע לו כי יוותר על החוב אם יעיד כי יריבו הדוכס מארגייל שייך ליעקוביטים. מקגרגור מסרב ונמלט. המרקיז מכריז עליו כמבוקש ומורה לקנינגהם להביא אותו אליו חי. מקגרגור בורח אל ההרים אך קנינגהם וחייליו מגיעים לביתו וקנינגהם תוקף את מרי מקגרגור-אשתו של רוברט (ג'סיקה לאנג)-ואונס אותה. החיילים שורפים את הבתים והורסים את המשק.

למקגרגור נודע על שוד כספו על ידי קילרן וקנינגהם. הוא חוטף את קילרן שלבסוף מחוסל וממשיך בעזרת אנשיו לפגוע ברכושו של המרקיז.

לבסוף נתפס מקגרגור על ידי חייליו של קנינגהם, נקשר לחבל ונגרר עד לפגישתו עם המרקיז. לפני הוצאתו להורג הוא מצליח להימלט כשהוא קופץ לנהר סוער ומתחבא בתוך נבלה של פר.

מרי מקגרגור מגלה לדוכס ארגייל כי בעלה סירב להעיד עליו עדות שקר. הדוכס מגיע להסכם עם מונטרוז כי העניין ייגמר בדו-קרב בין מקגרגור וקנינגהם. אם מקרגור ינצח המרקיז יוותר על החוב ואם הוא יפסיד הדוכס ישלם זאת למרקיז.

מקרגרור וקנינגהם מסכימים כי הקרב יהיה ללא חמלה. קנינגהם המאומן והמנוסה מצליח לפצוע את מקגרגור מספר פעמים ונראה שהקרב אבוד אבל ברגע האחרון תופס מקרגור את החרב של קנינגהם ביד אחת ובשנייה הוא מנחית עליו בחרבו מכת מוות.

בסיום חוזר מקגרגור למשפחתו ואנשיו. הוא מחבק את מרי למרות שהוא יודע שהיא נושאת ברחמה את צאצאו של קנינגהם.

## קישורים חיצוניים
* 

* קדימון לסרט רוב רוי, באתר יוטיוב

קטגוריה:סרטי 1995
קטגוריה:סרטים באנגלית
קטגוריה:סרטי יונייטד ארטיסטס
קטגוריה:אונס בקולנוע
קטגוריה:סרטי הרפתקאות אמריקאיים
קטגוריה:סרטים ביוגרפיים אמריקאיים
קטגוריה:סרטים עם מוזיקה מאת קרטר בורוול
קטגוריה:סרטי דרמה רומנטית אמריקאיים
אמרסון מננגגואה

**אמרסון דמבודזו מננגגואה** (**Emmerson Dambudzo Mnangagwa**; נולד ב-15 בספטמבר 1942) הוא פוליטיקאי מזימבבואה המכהן כנשיאה הנוכחי של זימבבואה. מננגגואה משמש גם כיושב ראש מפלגת השלטון ZANU -
האיחוד האפריקאי הלאומי של זימבבואה.

הוא מונה לנשיא לאחר ההפיכה נגד שלטונו של הנשיא רוברט מוגאבה. קודם לכן, שימש כסגנו של נשיא זימבבואה מ-2014 עד 19 בנובמבר 2017.
בחירתו עוררה תקוות רבות לרפורמות במדינה אך תוך זמן קצר הן התבדו.

## העלייה לשלטון, הפיכת 2017
ב-6 בנובמבר 2017 הודח מננגגואה מתפקידו כסגן הנשיא על ידי רוברט מוגאבה, בטענה שקשר קשר נגד הממשלה, על רקע מחלוקות קשות עם אשת הנשיא, גרייס, אשר תכננה להשתלט בעצמה על הנהגת המדינה לאחר שלטונו של בעלה הישיש (93).

ב-19 בנובמבר 2017 מונה מננגגואה על ידי חברי מפלגת השלטון "ZANU-PF" להחליף את מוגאבה, לאחר שהאחרון הודח מראשות מפלגתו יחד עם אשתו, שסומנה כממלאת מקומו.

ב-23 ביוני 2018 ניצל מניסיון התנקשות, כחודש לפני הבחירות לנשיאות במדינה.

## קישורים חיצוניים

* 

## הערות שוליים

קטגוריה:פוליטיקאים זימבבואים
קטגוריה:נשיאי זימבבואה
קטגוריה:רודזיה הדרומית: אישים
קטגוריה:אישים שהופיעו ברשימת טיים 100
קטגוריה:אנטי-אמריקאים
קטגוריה:אישים שמחלקת האוצר של ארצות הברית הטילה עליהם סנקציות
קטגוריה:ילידי 1942
TVR טמורה

**TVR טמורה** (באנגלית: **TVR Tamora**) היא מכונית רודסטר שיוצרה על ידי  TVR הבריטית בין השנים 2002–2006. לטמורה מנוע 6 צילינדרים מסוג "TVR Speed Six engine" והיא מאיצה מעמידה למאה קמ"ש ב-4.2 שניות. המכונית נקראה על שם דמות ממחזה "טיטוס אנדרוניקוס" של ויליאם שייקספיר.

כנהוג במכוניות מתורצת TVR המכונית לא הייתה מצוידת במערכת ABS ובקרת שיוט והתווסף הגה כוח.

מכירות הדגם לא ענו לציפיות בעיקר עקב המחיר הגבוה ורמת אמינות נמוכה. בסך הכול נמכרו נמכרו כמה מאות יחידות. 
## תמונות

קובץ:TVR Tamora - 001.jpg| דגם TVR  טמורה
קובץ:TVR Tamora - 009.jpg| דגם TVR  טמורה - מבט לתא הנהג
קובץ:TVR Tamora - Flickr - The Car Spy (3).jpg| דגם TVR  טמורה - מבט לתוך הרכב


## קישורים חיצוניים

*  דגם TVR טמורה (5:41 דקות), יו-טיוב
* דגם TVR טמורה (5:07 דקות), יו-טיוב
* תמונות

## הערות שוליים

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-2002
קטגוריה:מכוניות בריטיות
רוס 128 b

**רוס 128 b** הוא כוכב לכת חוץ-שמשי, כנראה סלעי, הנמצא בחלקו הפנימי של האזור הישיב במערכת הכוכבים של רוס 128. רוס 128 b מרוחק כ-11 שנות אור ממערכת השמש. זהו כוכב לכת דמוי ארץ, אשר היה בעת גילויו השני בקרבתו למערכת השמש (אחרי פרוקסימה קנטאורי b, עד גילוי כוכב ברנרד b). רוס 128 b משלים את הקפת הכוכב שלו כל 9.8 ימים לערך ובמרחק של כשמונה מיליון קילומטרים (לעומת כ-150 מיליון ק"מ אצל כדור הארץ), אבל הטמפרטורה המשוערת בו היא כ-280 מעלות קלווין (כ-7° צלזיוס) כיוון שהוא סובב כוכב הוא מסוג ננס אדום ולכן הקרינה אשר קרינתו חלשה מקרינת השמש. מסתו המשוערת של כוכב הלכת גדולה ב-35% ממסת כדור הארץ וכמות האנרגיה שהוא מקבל מרוס 128 גדולה ב-38% מכמות האנרגיה שמגיעה לכדור הארץ מהשמש. כמו כן, לדברי החוקרים, אין לרוס 128 כמעט התפרצויות שמש סוערות, דבר המגדיל את הסיכוי לקיומם של חיים עליו.

## קישורים חיצוניים

* עודד כרמלי, התגלה תאום כדור הארץ 2 והוא הולך ומתקרב, באתר של סוכנות החלל הישראלית, 15 בנובמבר 2017
* 

## הערות שוליים

קטגוריה:כוכבי לכת חוץ-שמשיים
קטגוריה:קבוצת הכוכבים בתולה
מורז'ובץ

**מורז'ובץ** (ברוסית: **Остров Моржовец**) הוא אי בגבולו הדרומי של ים ברנץ. הוא ממוקם במפרץ מזן בכניסה לים הלבן, כך שהוא מפריד בין ים ברנץ לים הלבן.

האי שוכן כ-23.3 ק"מ מאדמת רוסיה.

## מידע גאוגרפי
מורז'ובץ ממוקם כמה ק"מ מצפון לחוג הארקטי. שטחו של האי הוא כ-110 קמ"ר. האזור שבו האי ממוקם משויך למחוז ארכנגלסק ברוסיה, אך הוא מנוהל בידי מחוז מזנסקי.

באי כמעט ואין גבעות והרים והוא מכוסה ברובו בדשא, בעיקר מסוג טונדרה. באי יש אגמים רבים, שכהגדול מביניהם הוא אגם מורז'ובץ. באי ישנה התיישבות קטנה של 12 אנשים, אשר תפקידם הוא לתפעל את המגדלור והתחנה המטראולוגית.

## היסטוריה
פעם, הפומורים—האוכלוסייה שחייתה לאורך מפרץ מזן, הייתה דגה לאורך החופים של אותו מפרץ. באם היה חל שינוי פתאומי של מזג האוויר הם היו נסחפים לכיוון ים ברנץ, כך שהאי היה המוצא האחרון של הדייגים לפני שהם היו נסחפים לים הגדול.

 אביו של איש האשכולות הרוסי מיכאיל לומונוסוב, וסילי לומנוסוב, מת מטביעה בים וגופתו נמצאה על האי.

דייגים פומורים בנו כנסייה על האי, אשר לא שרדה.

## לקריאה נוספת

* B. Wwedenski et al. *Bolschaja sowetskaja enziklopedija: Tom 28*. Isd-wo Bolschaja sowetskaja enziklopedija, Moscow 1954, p. 302 
* G. Gilbo *Sprawotschnik po istorii geografitscheskich naswani na pobereschje SSSR*. Ministerstwo oborony Soiusa SSR, Glaw. upr. nawigazii i okeanografii, 1985, pp. 217–218. 


## קישורים חיצוניים

## הערות שוליים

קטגוריה:מחוז ארכנגלסק: איים
פיוס אוגוסט, דוכס בבוואריה

**פיוס אוגוסט, דוכס בבוואריה** (; 1 באוגוסט 1786 - 3 באוגוסט 1837), היה דוכס בווארי מבית ויטלסבאך אשר היה סבה של אליזבת, נסיכת בוואריה ("סיסי"), וסבא רבא של אליזבת מבוואריה, מלכת הבלגים.

## ביוגרפיה
פיוס אוגוסט נולד בלנדסהוט שבנסיכות הבוחר מבוואריה ב-1 באוגוסט 1786, לוילהלם, דוכס בבוואריה ומריה אנה מצווייבריקן-בירקנפלד, בתם של פרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך.

בצעירותו התגייס פיוס אוגוסט לצבא הבווארי, ומאוחר יותר מונה למפקד רגימנט הרגלים הבווארי ה-8 בביירוית, והועלה לדרגת גנרל מיור.

ב-26 במאי 1807 התחתן פיוס אוגוסט בבריסל עם אמלי לואיזה, נסיכת ארנברג, בתם של לודוויג מריה, דוכס ארנברג ומארי אדלייד ז'ולי דה מאלי, ממנה נולד לו בן אחד:
* מקסימיליאן יוזף, דוכס בבוואריה (1808-1888), התחתן עם לודוביקה, נסיכת בוואריה.

פיוס אוגוסט ואשתו לא כל כך התעניינו בחינוך ילדם מקסימיליאן, והוא חונך בעיקר על ידי סבו וילהלם, דוכס בבוואריה. פיוס אוגוסט אהב לטייל ברחבי העולם, ובשנת 1815 קיבל תואר חבר כבוד של האקדמיה הבווארית למדעים. ב-3 באוגוסט 1837 מת פיוס אוגוסט בביירוית, שבה חי רוב ימיו.

## אילן יוחסין

## קישורים חיצוניים

* פיוס אוגוסט, דוכס בבוואריה
* 

קטגוריה:בית ויטלסבאך
קטגוריה:גרמנים שנולדו ב-1786
קטגוריה:גרמנים שנפטרו ב-1837
אמלי לואיזה, נסיכת ארנברג

**אמלי לואיזה, נסיכת ארנברג** (; 10 באפריל 1789 - 4 באפריל 1823), הייתה נסיכה גרמנית, אשר הייתה סבתה של אליזבת, נסיכת בוואריה ("סיסי"), וסבתא רבתא של אליזבת מבוואריה, מלכת הבלגים.

## ביוגרפיה
אמלי לואיזה נולדה בבריסל שבארצות השפלה האוסטריות ב-10 באפריל 1789, ללודוויג מריה, דוכס ארנברג ולמארי אדלייד ז'ולי דה מאלי, בתם של לואי ז'וזף דה מאלי, מרקיז נסל ואדלייד ז'ולי ד'אוטפור.

ב-26 במאי 1807 התחתנה אמלי לואיזה בבריסל עם פיוס אוגוסט, דוכס בבוואריה, ממנו נולד לה בן אחד:
* מקסימיליאן יוזף, דוכס בבוואריה (1808-1888), התחתן עם לודוביקה, נסיכת בוואריה.

בשנת 1817 שלחה אמלי לואיזה את בנה למינכן, שם גדל וחונך בבית דודו מקסימיליאן הראשון יוזף, מלך בוואריה, ולא ראתה אותו עד לשנת 1820. בשנת 1823 ערכה אמלי לואיזה ביקור שני במינכן, וזמן קצר לאחר חזרתה לביתה מתה ב-4 באפריל.

## אילן יוחסין

## קישורים חיצוניים

* אמלי לואיזה, נסיכת ארנברג
* 

קטגוריה:ילידות 1789
קטגוריה:נסיכות גרמניות
קטגוריה:נפטרות ב-1823
אוגוסטה, נסיכת בוואריה (1875–1964)

**אוגוסטה, נסיכת בוואריה** (בגרמנית: **Auguste von Bayern**; 28 באפריל 1875 - 25 ביוני 1964), הייתה נכדתו של פרנץ יוזף, קיסר אוסטריה ואשתו של יוזף אוגוסט, ארכידוכס אוסטריה.

## ביוגרפיה
אוגוסטה נולדה במינכן ב-28 באפריל 1875, ללאופולד, נסיך בוואריה ולגיזלה, ארכידוכסית אוסטריה, בתם של פרנץ יוזף, קיסר אוסטריה ואליזבת, נסיכת בוואריה.

ב-15 במאי 1893 התחתנה אוגוסטה עם יוזף אוגוסט, ארכידוכס אוסטריה, ממנו נולדו לה 6 ילדים.

במהלך מלחמת העולם הראשונה שירתה אוגוסטה כאחות בבית חולים צבאי, בעוד בעלה שהועלה במהלך המלחמה לדרגת גנרלפלדמרשל, כיהן בתפקידים בכירים בחזית האיטלקית. בשנת 1918 הקימה אוגוסטה ארגון שקרא לנשות האצולה לתרום את תכשיטי הזהב שלהם, למען המאמץ המלחמתי של האימפריה האוסטרו-הונגרית.

לאחר המלחמה התיישבו בני המשפחה בהונגריה, ואוגוסטה עמדה בנשיאות כמה ארגוני הצדקה. בשנת 1944 ברחו אוגוסטה ומשפחתה מהונגריה לארצות הברית, ולאחר המלחמה התיישבו ברגנסבורג שבגרמניה המערבית, שם חיה עד מותה ב-25 ביוני 1964.

## משפחתה
ימין|ממוזער|250px|יוזף אוגוסט, ארכידוכס אוסטריה ואשתו אוגוסטה מריה, נסיכת בוואריה
ב-15 במאי 1893 התחתנה אוגוסטה עם יוזף אוגוסט, ארכידוכס אוסטריה, ממנו נולדו לה 6 ילדים:
* יוזף פרנץ, ארכידוכס אוסטריה (1895–1957) התחתן עם אנה, נסיכת סקסוניה.
* גיזלה אוגוסטה, ארכידוכסית אוסטריה (1897–1901).
* סופיה קלמנטינה, ארכידוכסית אוסטריה (1899–1978).
* לאדיסלאוס לואיטפולד, ארכידוכס אוסטריה (1901–1946).
* מתיאס יוזף, ארכידוכס אוסטריה (1904–1905).
* מגדלנה מריה, ארכידוכסית אוסטריה (1909–2000).

## אילן יוחסין

## קישורים חיצוניים

* 

קטגוריה:בית ויטלסבאך
קטגוריה:נסיכות בוואריה
קטגוריה:גרמניות שנולדו ב-1875
קטגוריה:גרמנים שנולדו ב-1875
קטגוריה:נפטרות ב-1964
גרדה גוטליב

**גרדה גוטליב** (בגרמנית: **Gerda Gottlieb**;  19 באוגוסט (אולי ב-14 באפריל) 1916 - 28 באוקטובר 1992) הייתה אתלטית יהודייה-אוסטרית. 5 פעמים ברציפות אלופת אוסטריה בקרב חמש מודרני (1937-1933), אלופת המכביה השנייה (1935) בקפיצה לגובה ושיאנית עולם בקפיצה לגובה מהמקום (1.32 מטר).

## ביוגרפיה
גוטליב התאמנה בקבוצת הכח וינה.

### 1934
#### שיאנית עולם
ב-12 במאי 1934 קבעה גוטליב בקפיצה לגובה מהמקום שיא עולם חדש של 1.32 מטר.
#### מדליית ארד בשחקים העולמיים לנשים
במשחקים העולמיים לנשים שנערכו בלונדון באוגוסט אותה שנה היא זכתה במדליית ארד בריצת שליחות 4x100 מטר ביחד עם ורוניקה קולבאך, יוהנה ונקורה ואלזה שפנדר, אחרי גרמניה והולנד. 

באליפות אוסטריה היא זכתה במדליית זהב בריצת 100 מטר. 

### 1935
#### אלופת המכביה
במכביה השנייה שנערכה באפריל 1935 זכתה גוטליב בשתי מדליות, זהב וארד. מדליית זהב, בקפיצה לגובה בתוצאה של 1.35 מטר ומדליית ארד בקפיצה לרוחק בתוצאה של 4.73 מטר, אחרי מרילה פרייוולד מפולין (4.91 מטר) וסיביל קוף מארצות הברית (4.87 מטר). בתחרות שנערכה בווינה ב-17 באוגוסט אותה שנה היא קבעה בקפיצה לרוחק שיא אישי חדש של 5.35 מטר.

בתחרות שנערכה בווינה ב-8 בספטמבר היא קבעה בריצת שליחות 4x75 מטר ביחד עם ונדה נובק, ורוניקה קולבאך ויוהנה ונקורה שיא עולם למועדונים בתוצאה של 38.2 שניות.

בתחרות שנערכה בווינה ב-6 באוקטובר היא קבעה בריצת שליחות שוודית (200 מטר + 100 מטר + 80 מטר + 60 מטר) ביחד עם ונדה נובק, ורוניקה קולבאך ויוהנה ונקורה, שיא עולם בתוצאה של 56.6 שניות.

### 1937
בתחרות שנערכה בבלגרד, יוגוסלביה ב-28 באוגוסט 1937 קבעה גוטליב בקפיצה לגובה שיא אישי חדש של 1.55 מטר.

### 1938
גוטליב עברה במרץ 1938 לאינסברוק וכמה חודשים מאוחר יותר באותה שנה היא היגרה לארצות הברית מסיבות פוליטיות.

### 1940
#### סגנית אלופת ארצות הברית
גוטליב היגרה לארצות הברית ובאליפות ארצות הברית שנערכה בשנת 1940 זכתה במדליית כסף אחרי אליס קוצ'מן (1.50 מטר). נוסף לכך, היא סיימה במקום שישי בקפיצה לרוחק.

היא נפטרה ב-28 באוקטובר 1992 ברידג'ווד, ניו ג'רזי.

## שיאים אישיים
* קפיצה לגובה: 1.55 מטר (1937)
* קפיצה לגובה מהמקום: 1.32 מטר (1934), **שיא עולם בעבר**
* קפיצה לרוחק: 5.35 מטר (1935)

## קישורים חיצוניים

* פרידריך טורברג, הקהילות היהודיות באוסטריה - ספורט, באתר בית התפוצות מוזיאון העם היהודי
* תמונה של גרדה גוטליב, מ-LIFE עמוד 53 
* MEDAL AND LETTER GROUPING OF AUSTRIAN JEWISH PENTATHLON CHAMPION GERDA GOTTLIEB, 
* ספורטאים יהודים בנכר, אומר, 28 ביולי 1940
* Entwicklung der Leichtathletik Bestleistungen des Deutscher Kreis des Makkabi-Weltverbandes (historisch) 

## הערות שוליים

קטגוריה:אתלטיות יהודיות
קטגוריה:קופצות לגובה
קטגוריה:קופצות לרוחק
קטגוריה:אלופות המכביה: אתלטיות
קטגוריה:ספורטאי הכח וינה
קטגוריה:שיאניות עולם באתלטיקה
קטגוריה:אתלטיות אוסטריות
קטגוריה:ילידות 1916
קטגוריה:אוסטרים שנולדו ב-1916
שפה רקורסיבית

**שפה רקורסיבית**, או **שפה כריעה** היא מונח במתמטיקה, לוגיקה ומדעי המחשב, המתאר שפה פורמלית (קבוצה של רצפים סופיים של סמלים שנלקחו מאלף-בית מסוים) המהווה תת קבוצה רקורסיבית של הקבוצה של כל הרצפים הסופיים מעל האלפבית של השפה. באופן שקול, שפה רשמית היא רקורסיבית אם קיימת מכונת טיורינג טוטאלית (מכונת טיורינג העוצרת על כל קלט), אשר בהינתן רצף סופי של סימנים כקלט, מקבלת אם הרצף שייך לשפה ודוחה אחרת. שפות רקורסיבית שפות נקראות גם **[[כריעות|כְּרִיעוֹת]]**.

רעיון הכריעוּת ניתן להרחבה על ידי מודלים חישוביים אחרים. למשל, אפשר לדבר על שפות כריעות במכונת טיורינג לא-דטרמיניסטית. לכן, בכל פעם שיש אי-בהירות, "שפה רקורסיבית" בעלת משמעות זהה לשפה הניתנת להכרעה על ידי מכונת טיורינג.

המחלקה של כל השפות הרקורסיבית שפות נקראת בספרות **R**, אם כי שם זה משמש לעיתים גם עבור המחלקה RP.

סוג זה של שפה לא הוגדר בהיררכיה של חומסקי . כל השפות הרקורסיבית גם ניתנות למנייה רקורסיבית (Recursively Enumerable). כל שפה רגולרית, שפה חופשית הקשר, ושפה תלוית הקשר היא גם **רקורסיבית**.

## דוגמאות
שפות תלויות-הקשר גם הן רקורסיביות. לדוגמה השפה L={abc, aabbcc, aaabbbccc, ...} או בכתיב הפורמלי:
: L=\{\,w \in \{a,b,c\}^* \mid w=a^nb^nc^n \mbox{ for some } n\ge 1 \,\}

## סגירוּת אלגברית
רקורסיבית שפות סגורה תחת הפעולות הבאות. כלומר, אם *L* ו-*P* הן שתי שפות רקורסיביות, השפות הבאות גם הן רקורסיביות:
* כוכב קלין L^*
* התמונה (φ(L תחת הומומורפיזם  φ (כלומר e-free homomorphism)
* השרשור L \circ P
* האיחוד L \cup P
* החיתוך L \cap P
* המשלים של L
* קבוצת ההפרש L - P

קטגוריה:רקורסיה
קטגוריה:שפות פורמליות
קטגוריה:חישוביות
איצקו רחמימוב

**יצחק (איצקו) רחמימוב** (9 בספטמבר 1932 – 29 באוקטובר 1973) היה שחקן ואמרגן ישראלי.

## ביוגרפיה
רחמימוב נולד בקיוסטנדיל, בולגריה. עלה לישראל ב-1948 במסגרת עליית הנוער. בהיותו פציפיסט, לא גויס לשירות צבאי. מעולם לא למד משחק, אך עם זאת שיחק בתיאטרון ובקולנוע.

רחמימוב נפטר בחדר האיפור בתיאטרון הקאמרי, זמן קצר לאחר סיום מלחמת יום הכיפורים, בגיל 41. הניח אחריו רעיה, מדלן, ושני בנים. נקבר בבית העלמין הדרום.

### תיאטראות בהן שיחק
האהל, להקת פיטר פריי, תיאטרון האופרטה, במת השחקנים, הקאמרי, בימות, התיאטרון העירוני חיפה.

### הצגות בהן שיחק
הפואמה הפדגוגית, האוזן הפרטית והעין הציבורית, הרוזנת מריצה, רוחות, על עכברים ואנשים, ספור אוריה, טלמכוס קליי, כל יום אותו סיפור, אלפי, שעיר אחד לעזאזל, איש הקרח בא, שירת הברבור, סרג'נט מסגרייב, חלום ליל קיץ, הן לא תיקחהו עמך, עזית הכלבה הצנחנית, נפוליאון חי או מת, הן לא תקחהו עמך.

### סרטים בהם שיחק
איי לייק מייק (1960), השוטר אזולאי (1971) בתפקיד סמל בז'ראנו, פלוך (1972).

### כאמרגן
תוכנית א' של התרנגולים, הוא והיא (תוכניתם של אריק לביא ושושיק שני), הנסיכה האמריקאית.

## קישורים חיצוניים

* שמעון לב-ארי, יצחקו רחמימוב, מדריך מאה שנה לתיאטרון העברי

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:אמרגנים ישראלים
קטגוריה:ישראלים ילידי בולגריה
קטגוריה:פציפיסטים ישראלים
קטגוריה:סרבנים ישראלים
קטגוריה:אנשי עליית הנוער
קטגוריה:אישים הקבורים בבית העלמין הדרום
קטגוריה:ישראלים שנולדו ב-1932
קטגוריה:ישראלים שנפטרו ב-1973
נשפונים

ממוזער|Pipistrellus subflavus
ממוזער|להקה של Corynorhinus townsendii נחים
**נִּשְׁפּוֹנִים** (שם מדעי: Vespertilioninae) היא תת-משפחה של עטלפי חרקים במשפחת הנשפוניים.

עטלפים אלה הם פעילי לילה בעלי פנים קטנות וחוטם דק ועם אוזניים גדולות. הם מסתמכים להתמצאות באקולוקציה שלהם והם מעופפים מהירים המחפשים בעיקר חרקים מעופפים אותם הם תופסים עם זנבם באוויר ואז הורגים בשיניהם החדות. העטלפים שוכנים במערות במשך היום ותלויים הפוך.

הם חיים בכל העולם כמעט ובכל היבשות. כמה מינים חיים גם בישראל.

## סוגים
* סוג: אפלול (*Eptesicus*) 
* סוג: אפלול מדומה (*Hesperoptenus*)
* סוג: אריאלון (*Arielulus*)
* סוג: רמשן (*Nyctalus*) 
* סוג: רמשן אמריקני (*Nycticeius*)
* סוג: עטלפון (*Pipistrellus*)  
* סוג: עטלפון מדומה (*Falsistrellus*)
* סוג: עטלפון אפריקני (*Afronycteris*)
* סוג: עטלפון רחב-אגודל (*Glischropus*)
* סוג: עטלפון חנית (*Neoromicia*)
* סוג: עטלפון חנית מדומה (*Pseudoromicia*)
* סוג: עטלפון ניצי (*Hypsugo*) 
* סוג: עטלפון ניצי מדומה (*Parahypsugo*)
* סוג ומין יחיד: עטלפון דורמר (*Scotozous dormeri*)
* סוג ומין יחיד: עטלפון הקניון (*Parastrellus hesperus*)
* סוג ומין יחיד: עטלפון טריקולור (*Perimyotis subflavus*)
* סוג ומין יחיד: עטלפון ז'ופר (*Mirostrellus joffrei*)
* סוג: בלומף (*Barbastella*) 
* סוג ומין יחיד: אודנן (*Otonycteris hemprichii*)
* סוג: אוזנן (*Plecotus*)
* סוג: אוזנן אמריקני (*Corynorhinus*)
* סוג: אוזנן אפריקני (*Laephotis*)
* סוג: אוזנן אוסטרלי (*Nyctophilus*)
* סוג: אוזנן מפרשי (*Histiotus*)
* סוג ומין יחיד: אוזנן פפואני (*Pharotis imogene*)
* סוג ומין יחיד: אוזנן מנומר (*Euderma maculatum*)
* סוג ומין יחיד: אוזנן אלן (*Idionycteris phyllotis*)
* סוג ומין יחיד: אוזנן חיוור (*Antrozous pallidus*)
* סוג ומין יחיד: אוזנן ואן-גלדר (*Bauerus dubiaquercus*)
* סוג: נשפון במבוק (*Tylonycteris*)
* סוג: נשפון הקסדה (*Cassistrellus*)
* סוג: נשפון יערוני (*Vespadelus*)
* סוג: נשפון דו-גוני (*Vespertilio*)
* סוג: נשפון שעיר-זנב (*Lasiurus*)
** תת-סוג: נשפון אדום (*Lasiurus*)
** תת-סוג: נשפון צהוב (*Dasypterus*)
** תת-סוג: נשפון הכפור (*Aeorestes*)
* סוג: נשפון רוג'הסה (*Rhogeessa*)
* סוג: נשפון בתים (*Scotophilus*)
* סוג: נשפון בתים זוטר (*Scotoecus*)
* סוג: נשפון רחב-חוטם (*Scotorepens*)
* סוג: נשפון דלדלים (*Chalinolobus*)
* סוג: נשפון פרפרי (*Glauconycteris*)
* סוג ומין יחיד: נשפון עקוד (*Niumbaha superba*)
* סוג ומין יחיד: נשפון איו (*Ia io*)
* סוג ומין יחיד: נשפון ארלקינו (*Scotomanes ornatus*)
* סוג ומין יחיד: נשפון דיסקתי (*Eudiscopus denticulus*)
* סוג ומין יחיד: נשפון מולוני (*Mimetillus moloneyi*)
* סוג ומין יחיד: נשפון רוהו (*Philetor brachypterus*)
* סוג ומין יחיד: נשפון רופל (*Scoteanax rueppellii*)
* סוג ומין יחיד: נשפון שליפל (*Nycticeinops schlieffeni*)

## קישורים חיצוניים

## הערות שוליים

קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
קטגוריה:נשפוניים
איסלין סולהיים

**איסלין סולהיים** (בנורווגית: **Iselin Løken Solheim**; נולדה ב-20 ביוני 1990) היא זמרת וכותבת שירים נורווגית המוכרת בביצועיה "Sing Me to Sleep" ו"Faded" של המפיק אלן ווקר.

## קריירה
איסלין החלה לשיר מגיל צעיר, בשנת 2007 היא השתתפה בגרסה הנורווגית של התוכנית הבריטית פופ איידול, אחרי התיכון התקבלה ל-Skiringssal Folkehøgskule שם למדה מוזיקה, ואחר כך החלה לכתוב שירים משלה. בשנת 2010, היא התקבלה למכון לאמנויות הבמה בליברפול, שם החלה בפרויקטים כאמנית ומבצעת, וטיפחה את הקול שלה. לאחר מכן הוציאה לאור את הסינגל "What's Happening" שזכה בתחרות שנתית ברדיו נורווגיה. בסוף 2015 ובתחילת שנת 2016, החלה לעבוד עם המפיק אלן ווקר ושרה את יצירותיו "Faded" ו "Sing Me to Sleep".

## קישורים חיצוניים

קטגוריה:זמרות נורווגיות
קטגוריה:משתתפים בתוכניות מציאות
קטגוריה:נורווגיות שנולדו ב-1990
קטגוריה:נורווגים שנולדו ב-1990
בית הכנסת הכוראלי (סמולנסק)

**בית הכנסת הכוראלי של סמולנסק** (ברוסית: **Смоленская хоральная синагога**) הוא בית כנסת לשעבר בסמולנסק שברוסיה. כיום משמש הבניין כבית ספר מקצועי.

## היסטוריה של המקום
בית הכנסת הוקם בשנת 1914 על בסיס תרומות הקהילה. מתכנן הבניין היה אדריכל עירוני ניקולאי זפוטרייב. הוא נסע לארץ ישראל במטרה להכיר סגנון מזרחי בו נבנה הבניין בהמשך. יחד עם זאת בבניין שולבו אלמנטים מסורתיים של בנייני בתי כנסת בפולין וגליציה.

לאחר מהפכת אוקטובר החל תהליך של סגירת מוסדות של הקהילה היהודית במדינה החדשה (במקביל לסגירת כלל מוסדות דת). בשנת 1921 שלטונות העיר החליטו לקחת את הבניין מהקהילה היהודית ולנצל אותו כתיאטרון. אמנם השלטון האזורי ביטל החלטה זו בניין הוחזר לקהילה. בשנת 1928 בתמיכת פעיל יבסקציה בניין בית הכנסת הוחרם על ידי השלטונות. בהמשך בשנת 1932 בבניין הוקם קולנוע שפעל עד לתחילת מלחמת העולם השנייה.

במהלך מלחמת העולם השנייה הבניין ניזוק קשה ונותרו רק יסודות וחלקים של קירות. לאחר סיום המלחמה, בשנת 1954, בניין נבנה מחדש בסגנון הקלאסי ולמעשה לא נותר שום דבר מהמבנה המקורי. כיום במבנה פועל בית ספר תקשורת כשלוחה של אוניברסיטה לתקשורת שממוקמת בסנקט פטרבורג.

## קישורים חיצוניים

* סמולנסק, באתר האנציקלופדיה היהודית (רוסית)
*מידע על המבנה 

## הערות שוליים

סמולנסק
קטגוריה:סמולנסק
בנדיני 1300

**בנדיני 1300** (באיטלקית: **Bandini 1300**) היא מכונית מרוץ מבית בנדיני שיוצרה בפורלי שבאיטליה, בשנת 1980.

לבנדיני 1300 היה גג פתוח, 2 מושבי נוסעים, מרכב מפיברגלס ומנוע אחורי.

בשנת 1980 נבחרה "בנדיני 1300" כמדורגת מספר 39, בין 100 המכוניות הטובות בעולם.

## גלריה

קובץ:Bandini Sp 1300.jpg|מלפנים
קובץ:Bandini Sp1300.jpg|מלמעלה
קובץ:Bandini Sport1300.jpg|מאחור
קובץ:Motore1300.JPG|המנוע


## לקריאה נוספת
* בנדיני 1300 (newspaperslibrary.org/articles)

## קישורים חיצוניים

## הערות שוליים

קטגוריה:מכוניות מרוץ
קטגוריה:מכוניות ספורט
קטגוריה:דגמי מכוניות שהושקו ב-1980
קטגוריה:כלי רכב איטלקיים
קטגוריה:מכוניות עשויות פיברגלס
קטגוריה:מכוניות מנוע אחורי
פדה גליציה

**פֶדֶה גליציה** (באיטלקית: **Fede Galizia **; מילאנו – 1630
מילנו) הייתה ציירת מנייריסטית איטלקייה.

## קורות חייה
פֶדֶה גליציה נולדה במילאנו, במועד לא ידוע, אולם משערים שזה היה לפני 1578. אביה נונציו גליציה היה במקור מטרנטו ועבר למילאנו. האב שהיה צייר מיניאטורות היה המורה הראשון שלה. כבר בגיל צעיר הייתה גליציה אמנית ידועה וקיבלה הזמנות בזכות עצמה.

היא לא נישאה מעולם. נפטרה במילאנו במועד לא ידוע בשנת 1630.

## יצירתה
נראה שגליציה התפרסמה בעיקר בזכות ציורי טבע דומם שלה. יש הרואים בה אחת מחלוצי הסוגה הזו. ציור שלה מ-1602 נחשב לטבע הדומם החתום הראשון של צייר איטלקי כלשהו.

ציוריה של גליציה היו בסגנון המנייריזם הלומברדי, שמקורו במנטובה. גליציה הייתה ידועה בהקפדתה על הפרטים בציוריה, זאת אולי בהשפעת אביה צייר המיניאטורות. הצורה בה טיפלה בתכשיטים ובפרטי הלבוש בדיוקנאות שציירה, הפכו אותה לציירת דיוקנאות מבוקשת.

בתחילת דרכה ציירה בעיקר דיוקנאות ומיניאטורות. בהמשך קיבלה גם הזמנות לתמונות מזבח ולתמונות של סצנות דתיות ומיתולוגיות. רבות מהן עסקו בסיפור יהודית והוֹלוֹפֶרְנֶס. ייתכן שציור יהודית והולופרנס הראשון שלה הוא משנת 1596.

כיום ידועות 63 יצירות שלה, מהן 44 של "טבע דומם".

## גלריה

תמונה:Fede Galizia - Portrait of Paolo Morigia - WGA08429.jpg|דיוקן של הנזיר הישועי פאולו מוריג'יה ,1596, שמן על בד, 88X79 ס"מ, הספרייה האמברוזיאנית, מילאנו.
תמונה:Fede galizia, cristo nell'orto (da correggio), 1590-1600 ca.JPG|"היסורים בגן", העשור האחרון של המאה ה-16, המוזיאון של ארמון ספורצה, מילאנו.
Noli Me Tángere by Fede Galizia at Pinacoteca di Brera (Milan).jpg|אל תגעי בי (מרים המגדלית וישו) בגלריית פינאצ'וטקה די בררה  במילאנו.
תמונה:Fede Galizia - Giuditta con la testa di Oloferne.jpg|יהודית וראשו הכרות של הולופרנס, 1596, שמן על לוח עץ, 122X90 ס"מ, מוזיאון רינגלינג לאמנות בסרסוטה, פלורידה
תמונה:Galizia Pedestal plate with southern fruit.jpg|"טבע דומם",1596, שמן על בד, 66X50.5 ס"מ, המוזיאון הלאומי ורשה.



## קישורים חיצוניים

* גליציה באתר Clara
* גישה ליצירות פדה גליציה באוספים השונים באמצעות אתר artcyclopedia 

## הערות שוליים

קטגוריה:ציירות איטלקיות
קטגוריה:ציירות המאה ה-17
קטגוריה:ציירות המאה ה-16
קטגוריה:ציירים איטלקים במאה ה-16
קטגוריה:ציירים איטלקים במאה ה-17
קטגוריה:ילידי 1578
קטגוריה:נפטרים ב-1630
גביע הפדרציה 2016

ממוזער|שמאל|200px|הנבחרת המנצחת בתחרות 

**[[גביע הפדרציה]] 2016** הייתה התחרות ה-54 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2016 ומשחק הגמר הסתיים ב-13 בנובמבר 2016.

נבחרת צ'כיה ניצחה במשחק הגמר את נבחרת צרפת וזכתה בגביע בפעם העשירית בתולדות הנבחרת. זו היה הניצחון החמישי בשש שנים.

## מתכונת התחרות
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2017.

## מהלך התחרות

### משחק הגמר

### העברות לקראת שנת 2017
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

*  נותרה בבית עולמי א'
* ,  ו עלו לבית העולמי א'
* ,  ו ירדו לבית העולמי ב'
*  המשיכה לשחק בבית העולמי ב'

## ישראל בתחרות
בנבחרת  השתתפו שחר פאר, אלונה פושקרבסקי, שלי קרוליצקי ויוליה גלושקו. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו באילת. הנבחרת סיימה את הבית במקום הראשון. במשחק עליה לבית עולמי ב' היא נפגשה עם  והפסידה 3:0.

## קישורים חיצוניים

* נתוני משחק הגמר

קטגוריה:תחרויות טניס ב-2016
קטגוריה:גביע הפדרציה
קטגוריה:תחרויות גביע הפדרציה בשווייץ
קטגוריה:תחרויות גביע הפדרציה במוסקבה
קטגוריה:תחרויות גביע הפדרציה בצרפת
קטגוריה:תחרויות גביע הפדרציה בגרמניה
קטגוריה:תחרויות טניס ברומניה
סבראש (סוג)

**סַבְרֹאשׁ** (שם מדעי: *Jynx*) הוא סוג בעל 2 מינים של עופות ממשפחת הנקריים החיים בעולם הישן. השם סבראש ניתן לו על שום יכולתו לסובב את הראש ב-180 מעלות כמעט. במצבי סכנה, הוא מפתל את ראשו ולוחש כנחש במצג הרתעה.

בישראל חולף מצוי בכל חלקי הארץ וחורף נדיר. אינו מקנן בארץ.

הסבראש דומה לשאר הנקרים ובעל מקור ארוך וישר, טפרים מאונקלים ולשון ארוכה איתה הוא מלקט חרקים. הזנב נוקשה והגוף בעל צבעי הסוואה. על ראשו יש ציצה קצרה.

הסבראש חי ביערות ומחפש על העצים נמלים ועוד חרקים, אותם הוא אוסף בלשונו. הוא מקנן בחורים טבעיים או כאלה שנעשו על ידי אחרים, ולא על ידי ניקור העץ כמו שאר הנקרים.

## מינים
* סבראש מצוי (Jynx torquilla)
* סבראש אדום-גרון (Jynx ruficollis)

## קישורים חיצוניים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:נקריים
מלון ריץ קרלטון מוסקבה

**מלון "ריץ קרלטון מוסקבה"** (ברוסית: **«Гостиница Ритц-Карлтон Москва»**) — הוא מלון חמישה כוכבים במוסקבה, רוסיה. המלון נמצא במרכז מוסקבה ברחוב טברסקיה ליד הכיכר האדומה. אחד מבתי המלון היקרים ביותר בעולם.

מלון בחטיבת קרקע זו היה קיים כבר במאה ה-19. הוא נהרס בשנות ה-30 של המאה ה-20. בשנת 1970 הוקם בניין בן 22 קומות שתפקד כמלון. מלון חדש המלון נבנה בשנים 2005–2007 על שטח של בניין זה שפורק. זהו בית המלון הראשון בניהול חברת ריץ קרלטון ברוסיה.

## קישורים חיצוניים

* 

## הערות שוליים

קטגוריה:מוסקבה: בתי מלון
בואשן דרומי

**בואשן דרומי** (שם מדעי: *Spilogale angustifrons*) הוא מין של בואשן ממשפחת הבואשיים. בעבר היה תת-מין של בואשן מזרחי אך הוחלט להפרידו.

אורכו של הבואשן עד 34 ס"מ ומשקלו 1-0.5 ק"ג. הוא בעל פרווה שחורה והרבה טלאים לבנים. זנבו שעיר וזקור כמו זנב סנאי. כמו רוב קרוביו הוא בעל בלוטה בפי הטבעת ממנה הוא מפריש נוזלים מסריחים להגנה מטורפים.

הבואשן מצוי ביערות במרכז אמריקה ממקסיקו, גואטמלה, הונדורס, אל סלוודור, ניקרגואה, קוסטה ריקה ובליז. חלק מהיערות בגובה 300 מ' מעל פני הים.

הבואשן פעיל בלילה ויודע לטפס על עצים. הוא אוכל כל הניזון מהחי והצומח.

## קישורים חיצוניים

## הערות שוליים

קטגוריה:בואשיים
קטגוריה:גואטמלה: יונקים
קטגוריה:בעלי חיים שתוארו ב-1902
בואשן גמדי

**בואשן גמדי** (שם מדעי: *Spilogale pygmaea*) הוא מין של בואשן ממשפחת הבואשיים האנדמי למערב מקסיקו לאורך חופי האוקיינוס השקט. תפוצתו היא באזורי יערות ושטחים סלעיים.
## מאפיינים
אורכו 12–35 סנטימטרים והוא בעל גוף שחור עם פסים עבים לבנים לאורכו. הזנב ארוך ושעיר והוא בעל בלוטה בקצה פי הטבעת איתה הוא פולט ריחות מצחינים על אויביו. לפני הריסוס הוא מזהיר את טורפיו בעמידת ראש ייחודית, ואם זה לא עוזר הוא מרסס עליהם את הנוזל.

הבואשן פעיל בלילה ויודע לטפס על עצים. הוא אוכל-כל הניזון מהחי והצומח, אך ניזון בעיקר מבשר של עשים, חרקים נוספים, חלזונות, זוחלים, יונקים קטנים ועופות. הוא עושה זאת כדי לאגור מספיק שומן ואנרגיה לפני החורף הקר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אולדפילד תומאס
קטגוריה:בואשיים
קטגוריה:מקסיקו: יונקים
קטגוריה:מקסיקו: מינים אנדמיים
קטגוריה:בעלי חיים שתוארו ב-1898
נילס קרלבי

**נילס תיאודור קרלבי** (**Nils Teodor Karleby**, 18 ביוני 1892 – 2 במרץ 1926) היה מחשובי התאורטיקנים הסוציאל-דמוקרטים השוודיים, וממעצביו הבולטים של מודל מדינת הרווחה הסקנדינבי.

## חייו
קרלבי נולד בעיירה וסטרה קאראבי, במחוז מאלאמו, בנם של נילס יונסון, נגר, ותאולינה אלנדסון. משפחתו התגוררה בילדותו בהילינגה גרובה, שם הלך לבית ספר יסודי. לאחר לימודיו התיכוניים, ובזכות כישורי הכתיבה שלו, ניתנה לקרלבי ההזדמנות לקחת חלקן במערכת העיתון הסוציאל-דמוקרטי **סקאנה**, שם טיפס ועלה בסולם התפקידים עד לתפקיד העורך. לקרלבי הייתה השפעה רבה בתור עורך העיתון, ובציבוריות השוודית נטען כי אף הצליח למנוע מגורמים מהפכניים במפלגה הסוציאל-דמוקרטית השוודית לבצע מהפכה במהלך כיבושה של שוודיה במלחמת העולם הראשונה. ב-1917 נישא לאנה אלווירה סודנברג, בתו של סנדלר מהעיר מאלמו.

סמוך למלחמה, נדבק קרלבי בשחפת, והיה מושבת לתקופות חוזרות בשל מחלתו. ב-1920, הפך לחבר ומזכיר בוועד המפלגה הסוציאל-דמוקרטית, שם נותר עד יום מותו. באותה שנה הוא גם מונה לחבר ועד המנהלים של המפלגה. ב-1922, החל ללמוד כלכלה, ובמהלך לימודיו הושפע מרעיונותיו של אקסל הגרשטרומס, ולמד על בוריה את התאוריה הכלכלית הנאו-קלאסית. הוא נפטר ב-1926, באותה שנה בה יצא ספרו החשוב על סוציאליזם, **סוציאליזם מול פני המציאות** (Socialismen inför verkligheten). הוא נפטר בסטוקהולם בגיל 34.

לימים, היה אולה קרלבי, אחד מבניו של נילס קרלבי, לגנרל חשוב בצבא שוודיה.

## רעיונותיו
יחד עם ארנסט ויגפורס, שהמשיך את דרכו, היה קרלבי מן התאורטיקנים הפוליטיים החשובים ביותר בסוציאל-דמוקרטיה השוודית. הוא יצר בין היתר את התפיסה, הייחודית למודל הסוציאל-דמוקרטי הנורדי, כי האופק הפוליטי הרצוי הוא חברה על-מעמדית ללא מנצלים וללא מנוצלים. קרלבי השפיע עמוקות על ההגות הרעיונית של כלל התנועה הסוציאל-דמוקרטית בארצות סקנדינביה.

במוקד התאוריה של קרלבי עמדה החלוקה מחדש של ההון והכוח הכלכלי. המנגנונים העיקריים עליהם הסתמך בכתביו, לא כללו התערבות בתהליכי השוק על ידי קביעת מחירים של מוצרים, או תכנון מרכזי של כל פרט ופרט בכלכלה, אלא אמצעים דמוקרטיים המצויים בידיו של הציבור. קרלבי שם דגש על דמוקרטיזציה של החברה כולה, וגרס כי שוויון אינו מתמצה בזכויות הפוליטיות והמשפטיות הפורמליות, אלא נוגע לתחומי הכלכלה והתרבות.

לשיטתו, האמצעים העיקריים להשגת מטרות הסוציאל-דמוקרטיה היו:

א. איגודים מקצועיים המגנים על הסכמים קיבוציים, להם תפקיד קריטי בשינוי מהותי של יחסי הכוחות בין ההנהלה והעובדים.

ב. בעלות קולקטיבית על מרבית ההון בחברה, באופן כזה שמובטחת חלוקה שוויונית של הרווחים המשולמים מתוך ההכנסות של תהליך הייצור.

ג. חלוקה מחדש של ההכנסות, באמצעות מיסוי פרוגרסיבי, שירותים ציבוריים ותשלומי העברה, במטרה ליצור שוויון בין העובד ובין מי שאינו עובד, ובין משפחות עם ילדים לזוגות ללא ילדים.

## הערות שוליים

קטגוריה:סוציאליסטים
קטגוריה:פוליטיקאים שוודים
קטגוריה:מחשבה מדינית
קטגוריה:שוודים שנולדו ב-1892
קטגוריה:שוודים שנפטרו ב-1926
אולינגו מזרחי

**אולינגו מזרחי** (שם מדעי: *Bassaricyon alleni*) הוא מין של יונק ממשפחת הראקוניים החי על העצים באמריקה הדרומית והוא מין הבסרקיון היחיד החי ממזרח להרי האנדים. בעבר היה תת-מין של אולינגו צפוני.
## מאפיינים
אורכו של אולינגו זה 30–45 סנטימטרים ומשקלו 1.1-1.5 קילוגרם. הוא בעל פרווה צמרית בצבע חום-בהיר עם ראש גדול ואוזניים ורודות גדולות. הראש גדול והזרועות ארוכות ומותאמות לאחיזה בענפים.

האולינגו הוא שוכן עצים הפעיל בלילה וניזון מפירות ובעלי חיים קטנים.

## קישורים חיצוניים

## הערות שוליים

קטגוריה:טקסונים שתוארו בידי אולדפילד תומאס
קטגוריה:ראקוניים
קטגוריה:ברזיל: יונקים
קטגוריה:בעלי חיים שתוארו ב-1880
יובל פלדמן

**יובל פלדמן** (נולד ב-1971) הוא פרופסור למשפטים באוניברסיטת בר-אילן, וחוקר לשעבר במעבדת השחיתות ע“ש ספרא באוניברסיטת הרווארד. עומד בראש קבוצת מחקר בינתחומית על ציות וולנטרי במימון ה-ERC Advanced.

## ביוגרפיה
פלדמן הוא בעל תואר ראשון בפסיכולוגיה בהצטיינות, תואר ראשון במשפטים בהצטיינות, שניהם מאוניברסיטת בר-אילן, ותואר שלישי במשפטים מאוניברסיטת קליפורניה בברקלי. עבודת הדוקטורט שלן עסקה בתאוריה משפטית ומדיניות חברתית. התמחה בלשכת השופטת טובה שטרסברג-כהן בבית המשפט העליון. תחומי המחקר שלו הם מחקר אמפירי וניסויים במשפט, ניתוח התנהגותי של משפט ומדיניות ציבורית, קבלת החלטות אתית, רגולציה, ציות, אכיפה פורמלית ולא פורמלית ודיני עבודה.

כיהן כעמית מחקר במעבדה לחקר השחיתות על שם אדמונד ספרא בבית הספר למשפטים באוניברסיטת הרווארד ובמעבדה לקוגניציה חברתית במחלקה לפסיכולוגיה באוניברסיטה זו. ב-2014 כיהן כעמית בכיר במכון הישראלי לדמוקרטיה וכראש התוכנית לרפורמות ביחסי עבודה וחוקר בתוכנית למידתיות בקבלת החלטות שלטוניות במכון. חבר האקדמיה הצעירה הישראלית.

עומד בראש קבוצת מחקר במימון ה-ERC Advanced על ציות וולונטרי. המחקר בוחן את ההיתכנות של ציות וולונטרי בדוקטרינות ותרבויות שונות: בחינת היבטים התנהגותיים ורגולטוריים ביכולת של ממשלות דמוקרטיות לבטוח בשיתוף הפעולה, הציות והאתיקה של אזרחיהן.

נשוי למיכל פלדמן, פרופסור למדעי המחשב באוניברסיטת תל אביב.

## מלגות ופרסים
* 2000 - החברה למחקר פסיכולוגי של סוגיות חברתיות
* 1999-2000 - מלגת רוטשילד ללימודי הדוקטורט.
* 1999-2001 - מלגת פולברייט ללימודי הדוקטורט.
* 2000-2004 - עמית אולין למשפט וכלכלה.
* 2007-2010 - מלגת אלון.
* 2008 - פרס צלטנר לחוקר צעיר.
* 2019 - פרס מיכאל ברונו בתחום המשפטים.
*2019 - פרס חשין למצוינות במשפט
*2020 - פרס מיכאל ברונו לחוקרים מתחת לגיל 50
*2021 - פרס פתאל למצוינות במחקר משפטי
*2022 - פרס איינהורן למאמר הטוב ביותר לחוקר צעיר (הוענק למחבר הראשי של המאמר - ד"ר אורי פלונסקי) מטעם אגודת SJDM על עבודה משותפת

## קישורים חיצוניים
* דף הבית, באתר אוניברסיטת בר-אילן
* אתר המעבדה, מחקר erc

* 
**מאמריו באמצעי התקשורת**:
* 
* 
* 
* 
* 

## הערות שוליים

קטגוריה:סגל אוניברסיטת בר-אילן: משפטים
קטגוריה:בוגרי תוכנית פולברייט ישראלים
קטגוריה:חברי האקדמיה הצעירה הישראלית
קטגוריה:בוגרי אוניברסיטת בר-אילן: משפטים
קטגוריה:בעלי תואר דוקטור מאוניברסיטת קליפורניה בברקלי
קטגוריה:זוכי פרס ברונו
קטגוריה:זוכי פרס חשין
קטגוריה:זוכי פרס צלטנר
קטגוריה:גבעת שמואל: אישים
קטגוריה:ישראלים שנולדו ב-1971
מרוץ להבים

ממוזער|מרוץ להבים 2018 - הזינוק למקצה 10 ק"מ
**מרוץ להבים** הוא מרוץ המתקיים מדי שנה, מאז שנת 1987, ברחובות להבים ומסביב לה. למרוץ מקצים תחרותיים ל-10, 5 ו-3 ק"מ, וכן צעדה עממית למרחק 3 ק"מ. המקצה ל-5 ק"מ מהווה את אליפות ישראל לנערים עד גיל 19, והמקצה ל-3 את אליפות ישראל לנערות עד גיל 19.

מאז שנת 1992 קרוי המרוץ על שמו של סגן , שנפל בשנת 1991. ארבלי, שהיה אצן וג'ודוקא בצעירותו, היה המנצח הראשון של המרוץ.

המרוץ מתחיל ומסתיים במרכז להבים, ובסיומו נערך טקס לזכרו של ארבלי וחלוקת הפרסים.

בשנת 2016 סיימו את המרוץ התחרותי כ-230 רצים.

## קישורים חיצוניים
*דף המרוץ 2017

קטגוריה:ישראל: אירועי ספורט עממי
להבים
קטגוריה:להבים
קטגוריה:הנגב: תרבות
ברנאר ונדרמרש

ממוזער|ברנאר ונדרמרש**ברנאר וַנדֶרמֶרשׁ** (**Bernard Vandermeersch**;  1937 – ) הוא פלאואנתרופולוג ופרהיסטוריון צרפתי המתמחה בחקר האדם הניאנדרטלי.

## קורות חייו ופועלו
ונדרמרש נולד בעיר וֶרוויק  בחבל נור–פה-דה-קאלה שבצפון צרפת. למד זואולוגיה, גאולוגיה ופלאונטולוגיה בסורבון ואת עבודת הדוקטורט עשה בהנחיית הפלאואנתרופולוג Jean Piveteau . בשנים 1964–1983 חקר ולימד במסגרת המעבדה הפלאונטולוגית של בעלי חוליות באוניברסיטת פייר ומארי קירי. משנת 1983 ועד לפרישתו ב-2001 כיהן כפרופסור מן המניין באוניברסיטת בורדו והקים בה את המעבדה האנתרופולוגית. ונדרמרש יצר את יחידת המחקר "מוצא ואבולוציה של ההומו ספיינס" במרכז הלאומי למחקר מדעי של צרפת .[ממוזער|150px|רישום שלד האדם הניאנדרטלי שנחשף ב[מערת כבארה על ידי הצוות הישראלי-צרפתי שעמו נמנה ונדרמרש]]

ברנאר ונדרמרש התמקד בחקר התרבות המוסטרית (התקופה הפלאוליתית התיכונה) בשני אזורים – דרום-מערב צרפת והמזרח הקרוב, ובשתי אוכלוסיות – האדם הניאנדרטלי והאדם המודרני המוקדם, והתעניין ביחסים האפשריים ביניהם (כגון רביית-כלאיים ותירבוּת) וכן בשאלת היכחדותם של הניאנדרטלים.

בישראל לקח חלק בחפירות באתרי מפתח של התקופה הפלאוליתית התיכונה במסגרת תוכנית המחקר שהוביל בשנים 1964–1980 בנושא "התפתחות אוכלוסיות ותרבויות במזרח הקרוב מסוף התקופה הפלאוליתית התחתונה ועד ראשית התקופה הפלאוליתית העליונה". בשנים 1965 עד 1979, בהפסקות, ניהל את החפירות במערת קפזה. בשנים 1982–1990 השתתף בחפירות במערת כבארה בצוות עם עופר בר-יוסף וברוך ארנסבורג וחקר לצדם גם במערת היונים. ברנאר ונדרמרש הדגים במחקריו נוכחות בו-זמנית של בני אדם מודרניים (אנטומית) מוקדמים ושל הניאנדרטלים המאוחרים בתקופה הפלאוליתית התיכונה באזורים הללו.

בצד עבודתו באקדמיה שימש ונדרמרש בשנים 1972–1984 כמנהל העתיקות הפרהיסטוריות בחבל פואטו-שראנט וכן פעל ביחידה להיסטוריה ולפרהיסטוריה של "הוועדה לעבודות היסטוריות ומדעיות" , מוסד מחקר הכפוף למיניסטריון החינוך של צרפת ומטרתו, בין היתר, לקדם את עבודתן של אגודות מדעיות. ונדרמרש יסד יחד עם ז'אן פרו את כתב העת *Paléorient*  העוסק בפרהיסטוריה של דרום-מערב אסיה.

## קישורים חיצוניים
* רשימת פרסומיו של ברנאר ונדרמרש בספרייה הלאומית של צרפת

קטגוריה:פלאואנתרופולוגים
קטגוריה:אנתרופולוגים צרפתים
קטגוריה:ארכאולוגים צרפתים
קטגוריה:חוקרי אבולוציה של האדם
קטגוריה:ארץ ישראל: ארכאולוגים
קטגוריה:צרפתים שנולדו ב-1937
יהושע אייבשיץ

**ישראל יהושע אייבשיץ** (24 במרץ 1916, י"ט באדר ה'תרע"ו - 9 באפריל 2019, ד' בניסן ה'תשע"ט) היה ניצול השואה, סופר, עורך וחוקר שואה ישראלי. חיבר וערך עשרות ספרים בנושא חיי היהודים בתקופת השואה, גבה אלפי עדויות מניצולי שואה והקים בחיפה את המכון ללימודי השואה ע"ש ח. אייבשיץ.

## קורות חיים
נולד ב-1916 בעיר ויילון. אביו הרב חיים אלעזר אייבשיץ היה נכד מצד אמו של הרב חיים אלעזר וקס בעל הנפש חיה ונין של ר' ישראל יהושע טרונק מקוטנא.

בצעירותו כאשר היה בגיל תשע בשנת תרפ"ה למד כשנה בפיוטרקוב אצל מלמד פרטי - הרב שמעון הוברבנד. יהושע שימש מעין נושא כליו ואיש סודו של הרב הוברבנד, וביצע עבורו שליחויות שונות, כגון איסוף עיתונים וספרים ממקורות שונים. בנוסף למד גם אצל הרב שלמה קניג שהיה חסיד פיסצנה. בפיוטרקוב התגורר כחמש שנים (תרפ"ה-תר"ץ), בדיוק באותן שנים בהן ר' מאיר שפירא כיהן כרבה של העיר. למד אצל המהר"ם שפירא מלובלין עוד לפני שהקים את ישיבת חכמי לובלין.

בשנת 1987 הקים בקרית אתא את המכון ללימודי השואה ע"ש ח. אייבשיץ, לזכר אשתו חדווה.

התגורר במשך שנים רבות בקריית אתא, ולאחר נישואיו בפעם השנייה התגורר במיאמי שבפלורידה ובדירתו שבבית וגן לסירוגין, ובשנים האחרונות השתקע סופית בדירתו שבירושלים.

נפטר ב-9 באפריל 2019.

## כתביו
***וירושוב: ספר יזכור** - יוסף זלקוביץ (מרכז), אברהם קלושינר (עורך ואחראי על החלק ביידיש), יהושע אייבשיץ (עורך ואחראי על החלק העברי), דפוס מופת תש"ל
***ירושלים הנצחית: ילקוט ביבליוגרפי על ירושלים מראשיתה עד ימינו** - הוצאת משרד החינוך והתרבות תש"ל
***יהדות הדממה: יהדות ברית-המועצות, תולדותיה, סבלותיה ומאבקה על ערכי היהדות וכמיהתה לעליה לארץ ישראל** - ילקוט ביבליוגרפי, הוצאת עיריית קריית אתא ומשרד החינוך והתרבות תשל"א
***ישראל ערב לאחר מלחמת ששת הימים: ילקוט ביבליוגרפי על יחסי ישראל ערב** - מתוך ספרים, כתבי עת ועיתונים שהופיעו בתקופה יולי 1967-מרץ 1973, הוצאת עיריית קריית אתא תשל"ג
***שואה וגבורה: ילקוט ביבליוגרפי** - מתוך ספרים, כתבי עת, עיתונים ופרסומים הנמצאים ברשות הספרייה בקרית אתא, הוצאת עירית קריית אתא תשמ"ב
***שואה וגבורה: קהילות ישראל באירופה: ילקוט ביבליוגרפי** - מתוך: ספרים, כתבי-עת, עיתונים ופרסומים שונים הנמצאים ברשותה של הספרייה בקרית אתא, הוצאת עירית קריית אתא תשמ"ג
***האישה בשואה: אסופה תיעודית על גבורת האישה ועמידתה בימי השואה**, שבעה כרכים, הוצאת זכור תשמ"ז
***בקדושה ובגבורה: פרקי קידוש השם ומסירות נפש**, שלושה כרכים, תשל"ו-תשנ"ד
* **בקרובי אקדש: אסופה תיעודית על מעשים של קידוש השם ומסירות נפש בימי החורבן של ימינו**, תשס"ה
* **לאורך ימים ושנים: יומן פגישות ואירועים סקירת וסגירת מעגל-זכרונות, מצבת-זיכרון לדורות שלא מומשו**, תשס"ט
***דברים ככתבם** - מתוך אוסף מאמרים בנושאי השואה שראו אור בארבעים השנים האחרונות, תשע"א

## לקריאה נוספת

* ישראל יהושע אייבשיץ, **כערער בערבה: קורות חיים של שריד הכבשנים** - אוטוביוגרפיה, הוצאת המכון ללימודי השואה ע"ש ח. אייבשיץ תשנ"ט

## קישורים חיצוניים

* 

## הערות שוליים

קטגוריה:ניצולי השואה: פולין
קטגוריה:חוקרי שואה ישראלים
קטגוריה:היסטוריונים ישראלים
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1916
קטגוריה:ישראלים שנפטרו ב-2019
ויקיפדיה האזרית

**ויקיפדיה האזרית** (באזרית: Azərbaycanca Vikipediya) היא ויקיפדיה בשפה האזרית (בממשק העריכה ובעמוד הראשי היו כתוביות באזרית דרומית), היא הושקה בינואר 2002. נכון ל-17 בנובמבר 2017, יש בה 128,456 ערכים (מקום 52 בגודלה), 140,589 משתמשים רשומים (שמתוכם 696 משתמשים פעילים),15 מפעילי מערכת ו-19,492 קבצים. בשנתיים הראשונות מהיווצרותה היא הגיעה ל-3000 ערכים.

עד שנת 2015, בשונה מרוב הוויקיפדיות, הכותבים בוויקיפדיה האזרית נעזרו בשני אלפביתים: אלפבית לטיני ואלפבית ערבי. זה מכיוון שאזרים החיים באזרבייג'ן משתמשים באלפבית הלטיני ולעומתם אזרים הגרים באיראן משתמשים באלפבית הערבי.

בוויקיפדיה האזרית מעל 50 פורטלים נכון לנובמבר 2017, מתוכם 27 פורטלים על מדינות. ויקיפדיה זו גודלת כל הזמן במספר הערכים, אך בשלב כלשהו ב-2015 מספר הערכים החל לרדת, בעקבות מחיקתם של ערכים באלפבית ערבי, עד שירד חזרה לפחות מ-100,000.

קיימת גם ויקיפדיה בשפה אזרית דרומית ובה 48,816 (נכון לנובמבר 2017).

## ציוני דרך
ממוזער|פורום הוויקיפדים הראשון של ויקיפדיה האזרית בבאקו, 10 במרץ 2014
* 2 ביוני 2002 - נוצר המדור הראשון בוויקיפדיה האזרית.
* 9 במרץ 2007 - 5000 ערכים.
* 22 ביולי 2007 - 10,000 ערכים.
* 29 ביולי 2011 - 75,000 ערכים (5,819 מהם באלפבית ערבי). הערך ה-75,000 הוא באלפבית ערבי (صفی‌خانلو).
* 7 באוגוסט 2011 - נכתב הערך ה-80,000 בוויקיפדיה האזרית, והערך ה-10,000 בוויקיפדיה הזו שהוא באזרית דרומית.
* 17 בספטמבר 2012 - 90,000 ערכים.
* 10 במרץ 2014 - נערך פורום הוויקיפדים האזרים הלאומי הראשון בבירת אזרבייג'ן, באקו, במטרה לדון על המשך הפיתוח של ויקיפדיה האזרית.
* 25 במרץ 2014 - 100,000 ערכים.
* 11 במרץ 2015 - 99,999 ערכים.
* 12 במרץ 2015 - 100,000 ערכים.
* 31 במרץ 2015 - 98,384 ערכים.
* 1 באפריל 2015 - 97,949 ערכים.
* 14 באפריל 2015 - 95,873 ערכים (מחיקה סופית של כל הערכים באלפבית הערבי).
* 22 ביולי 2015 - הושקה ויקיפדיה חדשה באזרית דרומית, הנכתבת באלפבית ערבי.
* 29 באוקטובר 2015 - 100,000 ערכים.

## ספרי ויקיפדיה
בשנת 2010, פורסמו ספרים של ויקיפדיה האזרית על ידי הפרופסור ראסים אליגולייב והמדענית הבכירה אירדה אלאקברובה. הספר נערך על ידי אלווסט אלייב.

## סמלים

קובץ:Wikipedia-logo-v2-az.png|הלוגו הרשמי
קובץ:Wikipedia-logo-azb.svg|הלוגו הרשמי באזרית דרומית
קובץ:10mark az.svg|יום הולדת 10 לוויקיפדיה
קובץ:50000 məqalə-az.wikipedia.png|50,000 ערכים
קובץ:10000 Ərəb əlifbalı məqalə-az.wikipedia.jpg|10,000 ערכים באלפבית ערבי (לא רשמי)
קובץ:AzWiki-logo-100000 article.png|100,000 ערכים (25 במרץ 2014)


## קישורים חיצוניים

* 

* ויקיפדיה האזרית בגרסתה לנייד
* ויקיפדיה באזרית דרומית

## הערות שוליים

קטגוריה:אתרי אינטרנט שהושקו ב-2002
אזרית
איסור הטיית משפט

**איסור הטיית משפט** הוא מצוות לא תעשה מתוך תרי"ג מצוות, האוסרת לעשות עָוֶל במשפט, כלומר להביא במזיד לידי תוצאה שגויה בדין.

בכלל האיסור גם מוטל על הדיין השופט בדין להתעלם מנתונים חיצוניים, שלא שייכים לגוף המקרה הנדון בפניו, כמו למשל מעמדם החברתי של בעלי הדין..

## מקורות האיסור

### אזכורים נוספים ופרשנות

רש"י הסביר, "לא תטה משפט גר יתום - ועל העשיר כבר הוזהר (דברים טז יט) לא תטה משפט, ושנה בעני לעבור עליו בשני לאוין, לפי שנקל להטות משפט עני יותר משל עשיר, לכך הזהיר ושנה עליו". (בעניין הלאוין עיין עוד בספרי מניין המצוות המצוינים לעיל).

## הגורמים לעיוות הדין
**רבי [[יצחק קארו]]** מציג חמש אזהרות לעיוות הדין:

## ראו גם
* לא תענה ברעך עד שקר

## הערות שוליים

קטגוריה:משפט עברי: סדרי הדין
לוטרה חסרת-טופר קונגולזית

**לוטרה חסרת-טופר קונגולזית** (שם מדעי: *Aonyx congicus*) היא מין של לוטרה גדולה החיה באזור אגן הקונגו באפריקה שמדרום לסהרה. בעבר נחשבה לתת-מין של לוטרה חסרת-טופר אפריקאית ובהרבה מיונים היא עדין מופיעה כך.

לוטרה זו דומה לקרובתה האפריקאית וקשה להבדיל ביניהן. היא חומה עם גרון בצבע קרם וכפות רגליים ורדרדות עם קרומי שחייה. הראש מוארך כדי ליצור זרימה ויש לה שפמים העוזרים לחוש את המים. האוזניים קטנות והזנב רחב ומשוטח ועוזר ללוטרה לפנות במהירות במים.  אורכה 600-1,000 ס"מ ומשקלה 14-34 ק"ג.

הלוטרה נפוצה סביב אגן הקונגו בקמרון, הרפובליקה הדמוקרטית של קונגו, הרפובליקה של קונגו, גאבון ומדינות נוספות באזור. תפוצתה באגמים ונהרות טרופיים וכן סביב ביצות טרופיות, יערות טרופיים ויערות הרריים. 

הלוטרה היא טורפת שבניגוד למצופה מעדיפה טרף יבשתי על דגים. היא ניזונה מחולייתנים יבשתיים כמו צפרדעים, זוחלים, עכברים ועופות וכן מביצים.

## קישורים חיצוניים

קטגוריה:טקסונים שתוארו בידי עיינר לנברג
קטגוריה:לוטרות
קטגוריה:הרפובליקה הדמוקרטית של קונגו: יונקים
קטגוריה:גבון: יונקים
קטגוריה:בעלי חיים שתוארו ב-1901
קטגוריה:הרפובליקה של קונגו: יונקים
קטגוריה:בעלי חיים בביצות אפריקה
גביע הפדרציה 2017

**[[גביע הפדרציה]] 2017** הייתה התחרות ה-55 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2017 ומשחק הגמר הסתיים ב-12 בנובמבר 2017.

נבחרת ארצות הברית ניצחה במשחק הגמר את נבחרת בלארוס וזכתה בגביע בפעם ה-18 בתולדות הנבחרת.

## מתכונת התחרות
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2018.

## מהלך התחרות

### משחק הגמר

### העברות לקראת שנת 2018
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

* ,  ו נותרו בבית עולמי א'
*  עלתה לבית העולמי א'
*  ירדה לבית העולמי ב'
* ,  ו המשיכו לשחק בבית העולמי ב'

## ישראל בתחרות
בנבחרת  השתתפו דניז חזניוק, שלי קרוליצקי ויוליה גלושקו. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו בטאלין. הנבחרת סיימה את הבית במקום האחרון. במשחק פלייאוף היא נפגשה עם  והפסידה 3:0. כתוצאה מכך ירדה הנבחרת לאזור אירופה/אפריקה ב'.

## קישורים חיצוניים

* נתוני משחק הגמר

קטגוריה:תחרויות טניס ב-2017
קטגוריה:גביע הפדרציה
קטגוריה:תחרויות גביע הפדרציה בשווייץ
קטגוריה:תחרויות גביע הפדרציה בארצות הברית
קטגוריה:תחרויות טניס בצ'כיה
קטגוריה:מינסק: ספורט
קטגוריה:תחרויות ספורט בבלארוס
קטגוריה:תחרויות טניס בבלארוס
נבחרת גביע בילי ג'ין קינג של פולין

**נבחרת גביע הפדרציה של פולין** היא נבחרת הטניס של פולין המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1966. היא הגיעה לחצי הגמר בשנת 2024.

נכון לשנת 2025 שיחקה פולין מאז תחילת השתתפותה בגביע בילי ג'ין קינג/גביע הפדרציה 139 משחקים בינלאומיים, בהם ניצחה 74 פעמים.

## הישגי הנבחרת

## קישורים חיצוניים

* נבחרת טניס הנשים של פולין - דף הנבחרת מאתר גביע בילי ג'ין קינג

## הערות שוליים

פולין
טניס
קטגוריה:פולין: טניס
אנקת גבהים (סרט, 1920)

**אנקת גבהים** (באנגלית: **Wuthering Heights**) הוא סרט אילם בריטי משנת 1920 שביים איי וי ברמבל. בסרט מככבים מילטון רוזמר, ווריק וורד וקולט ברטל. זהו העיבוד הקולנועי הראשון של הרומן אנקת גבהים מאת אמילי ברונטה. לא ידוע אם שרד עותק של הסרט, הוא נחשב לאבוד.

## צוות השחקנים
* מילטון רוזנר – הית'קליף
* קולט ברטל – קתרין הרטון
* ווריק וורד – הינדלי ארנשו
* אן טרוור – קאתי
* ג'ון ל אנדרסון – אדגר לינטון
* ססיל מורטון יורק – ארנשו
* סיריל ריימונד – הרטון
* דורה דה וינטון – גברת לינטון
* איילין באגוט – פרנסס ארנשו
* גברת טמפלטון – נלי דין
* ג'ורג טראיל – ג'וזף
* אלפרד בנט – הכומר שילדס
* אלברט ברנטפורד – הית'קליף הילד
* לואיס ברבר – הרטון הילד

## קישורים חיצוניים

## הערות שוליים

קטגוריה:סרטים המבוססים על אנקת גבהים
קטגוריה:סרטים אילמים
קטגוריה:סרטי שחור-לבן בריטיים
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים אבודים
קטגוריה:סרטים בריטיים משנת 1920
רוברט רוי מקגרגור

250px|ממוזער|שמאל|קברי רוב רוי, אשתו וילדיו
**רוברט רוי מקגרגור** (**Robert Roy MacGregor**) המכונה גם **רוב רוי** (1 בפברואר 1671 - 28 בדצמבר 1734) הוא גיבור לאומי סקוטי. נקרא גם "רוברט האדום" על שם שערו האדמוני.

## קורות חיים
הוא נולד בעיירה גלנגייל בהיילנדס וב-1693 נישא למרי מקגרגור (1671–1745). כמו רוב אנשי השבטים הסקוטים הצטרף ביחד עם אביו למרד היעקוביטים כתמיכה בג'יימס השני, מלך אנגליה, הקתולי.

המרד דוכא ורוב רוי עבר עם אנשי שבטו לכפר בלקהוידר (Balquhidder) שם עסק ביחד עם אנשיו בגביית דמי חסות מבעלי ממון תמורת שמירה על בקרם מפני גנבה.

לאחר שלווה כסף ממרקיז מונטרוז והפסיד אותו הוכרז כעבריין נמלט והחל במלחמה עקובה מדם נגד המרקיז שבה כונה על ידי האצולה כ"בנדיט" ועל ידי אנשיו כרובין הוד, עד שנאלץ להיכנע ב-1722. הוא נכלא בבית כלא אך קיבל חנינה ב-1727 ושוחרר. הוא חזר לבלקהוידר ושם מת ונקבר ב-28 בדצמבר 1734.

## הנצחה
* ויליאם וורדסוורת' כתב ב-1803 את הפואמה **Rob Roy's Grave** בה השווה את רוב רוי לרובין הוד.
* וולטר סקוט כתב את הרומן ההיסטורי רוב רוי ב-1817.
* הקטור ברליוז כתב את הפתיחה התזמורתית רוב רוי (1831).
* רוב רוי קוקטייל - מורכב מוויסקי וורמוט, רוב רוי מקגרגור היה נקרא גם "מקגרגור האדום" כינוי המזכיר את מרכיבי הקוקטייל: ויסקי סקוטי וורמוט אדום.
* על רוב רוי נעשה סרט אילם ב-1922, סרט ב-1953 בשם "רוב רוי, הנווד מההיילנד", עם ריצ'רד טוד וגליניס ג'ונס והסרט רוב רוי מ-1995 עם ליאם ניסן וג'סיקה לאנג בתפקידים הראשיים.
* מגלה הארצות והחותר הסקוטי, ג'ון מקגרגור, קרא לסירות הקיאק שבנה בשם רוב רוי. אתר השיט בסירות הקאנו בנהר הירדן נקרא "רוב רוי".
* על שמו עיירות בארצות הברית ואוסטרליה, אחד מאיי שלמה ועוד. בסקוטלנד סומן ב-2002 "שביל רוב רוי" באורך 148 ק"מ העובר במקומות בהם עבר רוב רוי. פסליו נמצאים במקומות רבים בסקוטלנד.

## קישורים חיצוניים

* 
* 

קטגוריה:סקוטלנד: היסטוריה
קטגוריה:ילידי 1671
קטגוריה:נפטרים ב-1734